पाएं अपने शहर की ताज़ा ख़बरें और फ्री ई-पेपरडाउनलोड करें
श्रीनगर। सेना के एक वरिष्ठ अधिकारी ने आज कहा कि जम्मू-कश्मीर में आतंकवादियों की घुसपैठ की सहायता के लिए पाकिस्तानी सैनिक भारतीय अग्रिम चौकियों पर गोलीबारी सहित अनेक तरीके अपना रहे हैं। उत्तरी कमान के लेफ्टीनेंट जनरल के टी पटनायक ने रविवार को यहां संवाददाताओं से कहा कि नियंत्नण रेखा के उस पार भारी संख्या में प्रशिक्षित आतंकवादी भारत में घुसपैठ की ताक में बैठे हैं।
उन्होंने कहा कि पाकिस्तान के आतंकवादियों को घुसपैठ कराने के किसी भी प्रयास को विफल करने के लिये सैनिकों से अत्यधिक सतर्क रहने को कहा गया है। उन्होंने बताया कि सैनिकों ने पूरी नियंत्नण रेखा पर पैदल और रात की गश्त बढा दी है और अत्याधुनिक उपकरणों की मदद से आतंकवादियों की हरकत पर बारीकी नजर रख रहे हैं।
लेफ्टीनेंट पटनायक ने कहा कि हाल ही में पाकिस्तान ने पुंछ सेक्टर में भारतीय चौकी पर गोलीबारी आतंकवादियों की घुसपैठ कराने के इरादे से ही की थी१हालांकि सतर्क भारतीय सैनिकों ने इसे विफल कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn